ভোক্তারা বাজার থেকে পণ্য কিনে সেখানেই ওজন যাচাই করতে পারবেন। ডিসেম্বর মাস থেকে প্রাথমিকভাবে রাজধানীতে, এবং পরে পর্যায়ক্রমে অন্য এলাকার বাজারগুলোয় এ সেবা চালু করতে চায় অধিদফতর। ভোক্তা অধিদফতরের উপপরিচালক মনজুর মোহাম্মদ শাহরিয়ার বাংলাদেশ জার্নালকে বলেন, সঠিক ওজনে যাতে ভোক্তারা পণ্য কিনতে পারে সেই চিন্তা মাথায় রেখেই ভোক্তা অধিদফতর 'ওজন বন্ধু' নামে এ মেশিন বাজারে নিয়ে আসছে। ডিসেম্বর মাস থেকেই চালু হবে এই সেবা। প্রাথমিক পর্যায়ে রাজধানীর বড় ১০ টি বাজারের সামনে থাকবে। পর্যায়ক্রমে পুরো দেশেই ছড়িয়ে পরবে 'ওজন বন্ধু'। শুধু কাঁচা বাজার নয় এ মেশিন থাকবে কনজুমার মল গুলোর সামনেও।